stanford-oval/wikipedia huggingface dataset:
Nanchang

| Nanchang 南昌 |
| --- | --- |

 Nanchangin sijainti
 Koordinaatit: 28°41′N, 115°53′E 
Valtio:  Kiina
Maakunta:  Jiangxi
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  7 372 km²
Väkiluku (2010):  5 042 566
 – Väestötiheys:  684 as./km²
 
 www.nc.gov.cn 
Infobox OKVirheellinen NIMI-arvo: 
Nanchang (kiinaksi: 南昌, pinyin: Nánchāng) on Jiangxin maakunnan pääkaupunki Kaakkois-Kiinassa.
Maantiede

Nanchang sijaitsee 60 km Jangtsesta etelään, Ganjoen varrella 40 km päässä sen Poyangjärveen laskevasta suusta.
Nanchangissa vallitsee kostea subtrooppinen ilmasto, jossa neljä vuodenaikaa erottuvat selvästi. Talvet ovat lyhyitä ja melko leutoja, mutta lämpötila voi laskea pakkasen puolelle ja lunta esiintyä. Kesä on pitkä ja kostea, ja Kiinan mittakaavassa kuuma (heinäkuussa päivän keskimääräinen ylin lämpötila on 34C). Sateet jakautuvat ympäri vuoden, mutta ovat rankimpia kesäisin.
Väestö

Nanchangin metropolialueella asuu 4,5 miljoonaa ihmistä, joista 1,8 miljoonaa varsinaisen kaupungin alueella. Väkiluvun odotetaan kasvavan 2.17 miljoonaan vuoteen 2020 mennessä.
Talous

Nanchang on Jiangxin maakunnan maataloustuotannon keskus. Viljantuotanto vuonna 2000 oli 16,1 miljoonaa tonnia. Tärkeimpiin tuotteisiin kuuluvat riisi ja sitrushedelmät. Ford Motor Companylla on Nanchangissa tehdas, joka valmistaa Ford Transit –pakettiautoa osana Jiangling Motor -yhteisyritystä. Nanchang on myös perinteisen kiinalaisen lääketuotannon keskus.
Nanchangin bruttokansantuote vuonna 2008 oli 166 miljardia yuania (24,3 miljardia dollaria). BKT henkeä kohden oli 36 105 yuania (5 285 dollaria). Viennin ja tuonnin kokonaisarvo oli 3,4 miljardia dollaria. Kokonaisliikevaihto oli 23 miljardia yuania.
Liikenne > Rautatiet

Nanchangista on tehokkaat rautatieyhteydet Kiinan muihin maakuntiin. Peking-Jiulong-rautatie ja Shanghai-Kunming-rautatie kohtaavat Nanchangissa ja tekevät siitä yhden Etelä-Kiinan tärkeimmistä liikennekeskuksista.
Vuodesta 2007 alkaen Nanchangista on ollut yhteydet CRH-suurnopeusjunalla (China Railway High-speed) alueen suurimpiin kaupunkeihin Hangzhouhun, Changshaan ja Shanghaihin.
Liikenne > Lentoliikenne

Vuonna 1996 valmistunut Nanchang Changbein kansainvälinen lentoasema on kaupungin päälentoasema. Se sijaitsee Lehuan kunnassa, 26 kilometriä Nanchangin keskustasta pohjoiseen. Changbein lentoasema on Jiangxin maakunnassa ainoa jolla on kansainvälisiä lentoreittejä. Kotimaan reittejä on muun muassa Pekingiin, Shanghaihin, Kantoniin, Shenzheniin ja Haikouhun.
Liikenne > Tieliikenne

Nanchang on tiheän tieverkon piirissä. Kolme valtatietä kulkee kaupungin kautta: valtatie 105 Pekingistä Zhuhaihin, valtatie 320 Shanghaista Kunmingiin, ja valtatie 316 Fuzhousta Lanzhouhun.
Nanchangin kaukoliikenteen linja-autoasemalta liikennöidään reittejä Nanjingiin, Shenzheniin, Hefeihin ja muihin kaupunkeihin Jiangxin maakunnan ulkopuolella. Xufangin linja-autoasemalta lähtevät reitit maakunnan muihin kaupunkeihin ja piirikuntiin.
Liikenne > Vesiliikenne

Ganjoki, jonka varrella Nanchang sijaitsee, on perinteinen vesiliikenneväylä. Nanchangin satamasta lähtee rahtilaivaliikenteen lisäksi matkailureittejä mm. Jinggang-vuorelle, Poyangjärvelle, Kivikellokukkulalle (Shizhong Shan) ja Dagu-vuorelle.
Nähtävyyksiä

Nanchangin tunnetuin nähtävyys on 653 rakennettu Tengwangin paviljonki, jota kiinalaiset kutsuvat yhdeksi ”Kiinan neljästä suuresta tornista”.
Kiinan suurin makeavetinen järvi, Poyangjärvi, sijaitsee n. 40 km kaupungin keskustasta koilliseen. Järvi on muuttolintujen tärkeä elinympäristö.
160 metrin korkuinen Nanchangin tähti oli valmistuessaan 2006 maailman suurin maailmanpyörä. 2008 se menetti tittelin Singaporeen valmistuneelle Singapore Flyerille.
Kansan aukio (Renmin Guangchang) on Pekingin Taivaallisen rauhan aukion jälkeen Kiinan toiseksi suurin kaupunkiaukio.
Liang-dynastian aikainen Youmin-temppeli, joka tuhottiin Kulttuurivallankumouksen aikaan ja rakennettiin uudelleen vuonna 1995.
Jiangxin maakuntamuseo ja Badashanrenin museo.
Ystävyyskaupungit

| Kaupunki: | Valtio: |
| --- | --- |
Takamatsu:  Japani
Skopje:  Pohjois-Makedonia
Dijon:  Ranska
Valkeakoski:  Suomi
Toluca:  Meksiko
Naju:  Korean tasavalta
Sorocaba:  Brasilia
Peine:  Saksa
Aiheesta muualla

Kuvia tai muita tiedostoja aiheesta Nanchang Wikimedia Commonsissa
The People's Government Of Nanchang City (Arkistoitu – Internet Archive) - virallinen kotisivu (englanniksi)
Nanchang City Guide (Arkistoitu – Internet Archive) (englanniksi)
Nanchang Travel Guide Wikivoyagessa (englanniksi)
Nanchangin rautatieasema
CRH1-juna lähellä Liantangin asemaa Nanchangissa.
Tengwangin paviljonki sijaitsee Nanchangin luoteisosassa
"Nanchangin tähti"
Patrice Ollo

| Henkilötiedot |
| --- | --- | --- | --- |
Koko nimi: Patrice Derigobert Ollo N'Doumba
Syntymäaika: 10. tammikuuta 1986 (ikä 38)
Syntymäpaikka: Okola, Kamerun
Pelipaikka: puolustaja/keskikenttäpelaaja
Pituus: 183 cm
Seurat
| Vuodet | Seura | O | (M) |
| 2005–2006 | Bamboutos | – | (–) |
| 2006 | Tervarit | 2 | (0) |
| 2006 | AC Oulu | 13 | (2) |
| 2007 | VPS | 18 | (0) |
| 2008 | FC OPA | 12 | (3) |
| 2008 | RoPS | 9 | (0) |
| 2009–2011 | KuPS | 50 | (4) |
| 2011 | → PK-37 (laina) | 2 | (0) |
| 2012 | FC OPA | 9 | (0) |
| 2014 | AC Oulu | 13 | (0) |
| Yhteensä | Yhteensä | 128 | (9) |
 Seurajoukkueuran tilastot kattavat vain kansalliset sarjat, päivitetty 28. tammikuuta 2015.
Patrice Derigobert Ollo N'Doumba (s. 10. tammikuuta 1986 Okola, Kamerun), taiteilijanimeltään Ollo, on kamerunilainen jalkapalloilija. Hän edusti kaudella 2014 Ykkösessä pelannutta AC Oulua. Pelipaikaltaan hän on puolustava keskikenttäpelaaja, mutta kykenee pelaamaan myös puolustajana.
Ura

Ollo tuli Suomeen Oulun kautta FC OPA:n sopimuspelaajana keväällä 2006. FC OPA vuokrasi hänet ensin silloin Kolmosessa pelanneelle oululaiselle Tervareille. Ollo sai vielä saman kesän aikana sopimuksen silloin Ykkösessä pelanneen AC Oulun kanssa. Ykkösessä otteluita kertyi silloin kolmetoista ja maaleja kaksi.
Kaudeksi 2007 Ollo sai sopimukseen Veikkausliigassa pelanneen VPS:n kanssa.
VPS ei kuitenkaan jatkanut sopimusta kauden 2007 jälkeen, joten Ollo siirtyi takaisin Ouluun ja Kolmosessa pelanneeseen FC OPA:an. Syyskesällä 2008 Ollo sai sopimuksen Veikkausliigan rovaniemeläisen RoPS:n kanssa. Hän pelasi 18 liigaottelua Vaasan Palloseurassa 2007 ja 9 liigaottelua Rovaniemen Palloseurassa 2008.
Kaudella 2009 Ollo sai edelleen 1+1 - tyyppisen sopimuksen kuopiolaiseen KuPS:iin. Ollon pelaajaura Kuopiossa olikin menestyksekäs niin, että hänen sopimustaan jatkettiin seurassa keväällä 2011. Kaudella 2011 tapahtunut loukkaantuminen katkaisi kuitenkin lupaavan pelaajauran.
Ollon kuntoutuminen loukkaantumisesta kesti pitkään. Kaudella 2013 hän oli jo AC Oulun harjoituksissa, mutta sai sopimuksen Ykkösessä pelanneen seuran kanssa keväällä 2014.
Ollolle on kertynyt kauden 2014 alkuun mennessä viiden Veikkausliigakauden aikana 77 Suomen pääsarjaottelua VPS:n, RoPS:n ja KuPS:n riveissä.
Saavutukset

Kaudella 2010 Ollo voitti hopeaa Veikkausliigassa KuPSin paidassa.
Aiheesta muualla

Luettelo FC OPA:ssa pelanneista jalkapalloilijoista
Ollo transfermarktin sivuilla
Paul Dummett

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 26. syyskuuta 1991 (ikä 33)
Syntymäpaikka: Newcastle upon Tyne, Englanti
Pelipaikka: vasen laitapuolustaja
Pituus: 183 cm
Seura
Seura:  Newcastle United
Pelinumero: 3
Junioriseurat
2008–2010:  Newcastle United
Seurat
| Vuodet | Seura | O | (M) |
| 2010– |  Newcastle United | 196 | (3) |
| 2012 | →  Gateshead | 10 | (0) |
| 2012–2013 | →  St. Mirren | 30 | (2) |
Maajoukkue
| 2011–2012 |  Wales U21 | 4 | (0) |
| 2014– |  Wales | 5 | (0) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2024.  Maajoukkueuran tilastot päivitetty 21. maaliskuuta 2021.
Paul Dummett (s. 26. syyskuuta 1991 Newcastle upon Tyne) on walesilais-englantilainen jalkapalloilija, joka edustaa Englannin Valioliigassa pelaavaa Newcastle Unitedia. Vasenjalkainen Dummett on pelipaikaltaan vasen laitapuolustaja. Hän kuuluu myös Walesin jalkapallomaajoukkueeseen.
Seurajoukkueura

Dummett on Newcastle Unitedin kasvatti. Hän on edustanut seuran ykkösjoukkuetta vuodesta 2010 asti, mutta maaliskuussa 2012, ilman debyyttiä Valioliigassa, Dummett siirtyi lainalle Konferenssissa pelaavaan Gateshead FC:hen. Dummett pelasi Gatesheadissa kauden loppuun mennessä kymmenen ottelua. Kaudeksi 2012–2013 Dummett siirtyi lainalle Skotlannin valioliigan St. Mirren FC:hen, jossa hän teki myös pääsarjadebyyttinsä. Dummett edusti St. Mirreniä koko kauden 2012–2013 ajan pelaten 30 ottelua, joissa hän viimeisteli kaksi osumaa. Kaudeksi 2013–2014 Dummett palasi takaisin kasvattajaseuraansa Newcastleen. Hän debytoi Valioliigassa elokuussa 2013 Manchester Cityä vastaan, kun hän tuli toiseksi puoliajaksi vaihdosta kentälle. Avausmaali Valioliigassa syntyi lokakuussa 2013 kotiottelussa Liverpoolia vastaan. Kauden 2013–2014 aikana Dummett pelasi 18 ottelua, joissa hän onnistui tuon yhden kerran maalinteossa. Kaudella 2014–2015 Dummettista tuli Newcastlen avauskokoonpanon vakionimi. Siitä lähtien hän pelasi kauteen 2020–2021 saakka kausittain liigaotteluja 25, 23, 45 (mestaruussarjassa), 20, 26, 16 ja 15. Toisen valioliigamaalinsa hän teki tammikuussa 2016 kotiottelussa Manchester Unitedia vastaan ja kolmannen toukokuussa 2021 Leicesteriä vastaan. Kaudella 2021–2022 hän pelasi vain kolme liigaottelua ja seuraavalla kaudella ei ainuttakaan. Kaudella 2023–2024 hän tuli viidessä valioliigaottelussa vaihdosta kentälle. Liigacupissa hän pelasi kahdessa ottelussa täyden ajan ja FA Cupissa hän käväisi yhdessä ottelussa kentällä.
Maajoukkueura

Englannissa syntynyt ja koko ikänsä asunut Dummett päätti valita maajoukkueekseen Walesin, jota hän sai edustaa, sillä hänen isoisänsä on kotoisin Walesista. Dummett on pelannut myös Walesin paidassa alle 21-vuotiaiden tasolla. Walesin A-maajoukkueessa hän debytoi kesäkuussa 2014 ystävyysottelussa Alankomaita vastaan. Vuonna 2015 hän pelasi yhdessä, vuonna 2018 kahdessa ja vuonna 2019 yhdessä maaottelussa.
Käännös suomeksi
Pasi Hyökki

Pasi Matti Hyökki (s. 29. elokuuta 1970 Helsinki) on suomalainen kuoronjohtaja ja sopranista. Hän on espoolaisen EMO Ensemblen perustaja ja taiteellinen johtaja ja on johtanut lisäksi Akateemista Laulua, Cantabile-kuoroa sekä lauluyhtye Tallaa, jossa myös laulaa itse sopraanoa. Hyökki  on toiminut Tapiolan kuoron taiteellisena johtajana vuoden 2008 elokuusta alkaen ja vuonna 2010 Hyökki kutsuttiin YL:n johtajaksi.
Hyökki esiintyy Suomessa ja maailmallakin falsetilla sopraanoäänialalla laulavana sopranistana. Sopranistana hän on opiskellut Claudine Ansermet’n, Christina Miatellon ja Gloria Banditellin johdolla Urbinossa Italiassa. Pasi Hyökin isä on kuoronjohtaja, professori Matti Hyökki ja hänen veljensä Paavo Hyökki on niin ikään kuoronjohtaja.
Saavutukset

Paras kuoronjohtaja Tampereen Sävelen kuorokatselmuksessa 1997
In…Canto sul Garda, Italia 2001, paras kuoronjohtaja
Harald Andersén -kamarikuorokilpailu 2003, paras kuoronjohtaja
Diskografia

Stabat Mater, EMI
Pat Green

| Pat Green |
| --- | --- |

Henkilötiedot
Syntynyt: 5. huhtikuuta 1972 (ikä 52) San Antonio, Texas
Ammatti:  laulaja–lauluntekijä
Muusikko
Tyylilajit:  country
Soittimet:  kitara 
Levy-yhtiöt:  BNA Records ja Show Dog-Universal Music 
Aiheesta muualla
patgreen.com
  [ Muokkaa Wikidatassa ] [ ohje ]  
Patrick Craven ”Pat” Green (s. 5. huhtikuuta 1972 San Antonio, Texas) on yhdysvaltalainen country-laulaja.
Diskografia > Albumit

Dancehall Dreamer (1995)
George's Bar (1997)
Here We Go (1998)
Live at Billy Bob's Texas (1999)
Carry On (2000)
Songs We Wish We'd Written (2001)
Three Days (2001)
Wave on Wave (2003)
Lucky Ones (2004)
Cannonball (2006)
What I'm For (2009)
Songs We Wish We'd Written, Vol. 2 (2012)
Home (2015)
Aiheesta muualla

Kuvia tai muita tiedostoja aiheesta Pat Green Wikimedia Commonsissa
Patrick Staudacher

| Mitalit> Maa:   Italia.Miesten alppihiihto.MM-kilpailut  | Mitalit> Maa:   Italia.Miesten alppihiihto.MM-kilpailut  | Mitalit> Maa:   Italia.Miesten alppihiihto.MM-kilpailut  | Maa:   Italia> Miesten alppihiihto. |
| --- | --- | --- | --- |
|  Kultaa | Åre 2007 | supersuurpujottelu |  |
Patrick Staudacher (s. 29. huhtikuuta 1980 Sterzing) on italialainen alppihiihtäjä ja maailmanmestari.
Staudacher voitti yllättäen supersuurpujottelun maailmanmestaruuden Åressa 2007 kukistettuaan Fritz Stroblin 0,32 sekunnilla. Salt Lake Cityn olympialaisissa 2002 hän oli alppiyhdistetyssä seitsemäs, Torinossa 2006 syöksylaskussa yhdeksäs ja Vancouverissa 2010 supersuurpujottelussa seitsemäs.
Maailmancupissa Staudacher saavutti ensimmäisen palkintosijansa oltuaan kolmas Val Gardenan supersuurpujottelussa joulukuussa 2009.
Aiheesta muualla

Virallinen fanisivusto (saksaksi) (italiaksi)
Pasi Jääskeläinen

Pasi Jääskeläinen
Pasi (Basilius) Jääskeläinen (30. toukokuuta 1869 Haapavesi – 23. tammikuuta 1920 Helsinki) oli suomalainen laulaja, näyttelijä ja kanteleensoittaja. Jääskeläinen oli Suomen ensimmäisiä kuplettilaulajia. Hän oli mukana ensimmäisessä Helsingissä järjestetyssä levytystilaisuudessa 1904 ja levytti vuosien 1904–1911 aikana kymmeniä levyjä.
Jääskeläinen opiskeli Oulun suomalaisessa yksityislukiossa vuosina 1879–1882. Lukkari- ja urkuritutkinnon hän suoritti Oulun lukkarikoulussa vuonna 1887.
Jääskeläinen esitti lähinnä suomalaisia kansanlauluja, mutta myös Oskar Merikannon kappaleita sekä Hj. Nortamon sanoittamia Rauman murteelle tehtyjä lauluja. Jääskeläinen esiintyi myös amerikansuomalaisille Yhdysvalloissa vuonna 1902.
Jääskeläinen toimi myös näyttelijänä ja perusti Suomalainen Operetti -nimisen teatteriseurueen. Haapavedelle hän perusti kantelepajan, joka toimi pari vuotta, kunnes se lopetettiin kannattamattomana vuonna 1904. Vuosina 1912–1915 hän julkaisi myös neljä sävyltään kepeää huvi- tai laulunäytelmää.
Aiheesta muualla

Kappale Tammerkosken sillalla Pasi Jääskeläisen esittämänä Ylen Elävässä arkistossa Levytys on vuodelta 1904.
Kirjasampo.fi: Pasi Jääskeläinen
Kanteleen soiton alkeita digitoituna kirjastot.fi:ssä
Pasi Jääskeläisen esittämiä kappaleita Raita-tietokannassa[vanhentunut linkki] (mp3)
Pasi Jääskeläinen 50-vuotias, Suomen Kuvalehti 31.05.1919, nro 22, s. 16, Kansalliskirjaston digitaaliset aineistot
Patrick Shanahan

Patrick Shanahan
| --- | --- |
Syntynyt:  27. kesäkuuta 1962  (62 vuotta) 
Koulutus:  Bishop Blanchet High School  
| --- | --- |
Palkinnot:  Fellow of the Royal Aeronautical Society (käännä suomeksi) 
muokkaa - muokkaa wikitekstiä - muokkaa Wikidataa
| Patrick Shanahan |
| --- | --- |

Yhdysvaltain puolustusministeri virkaatekevä
 1. tammikuuta 2019 –  
Presidentti:  Donald Trump
Edeltäjä:  James Mattis
Yhdysvaltain 33. varapuolustusministeri
 19. heinäkuuta 2017 – 31. joulukuuta 2018  
Edeltäjä:  Robert O. Work
Seuraaja:  avoin
Henkilötiedot
Syntynyt: 27. kesäkuuta 1962 (ikä 62)
Tiedot
Tutkinnot:  Washingtonin yliopisto Massachusetts Institute of Technology
Patrick Shanahan (s. 27. heinäkuuta 1962) on yhdysvaltalainen liikemies ja poliitikko. Hän on toiminut Yhdysvaltojen virkaatekevänä puolustusministerinä vuoden 2019 alusta, ja sitä ennen varapuolustusministerinä heinäkuusta 2017.
Shanahan on opiskellut koneinsinööriksi Washingtonin yliopistossa ja Massachusetts Institute of Technologyssä, ja suorittanut jälkimmäisessä myös kaupallisen alan tutkinnon. Ennen uraansa valtionhallinnossa hän työskenteli Boeingilla.
Kun 54-vuotias Shanahan nimitettiin varapuolustusministeriksi, hänellä ei olltu sotilaallista tai poliittista kokemusta. Hän oli kuitenkin tutustunut asevoimien kalustohankintohin myyjän ominaisuudessa. 2000-luvun alkupuolella hän johti Boeingin ohjelmaa, joka kehitti suojautumista ballistisia ohjuksia vastaan. Hän oli joitakin vuosia myös sotilashelikopteriosaston johdossa.
Aiheesta muualla

Kuvia tai muita tiedostoja aiheesta Patrick Shanahan Wikimedia Commonsissa
Paul Gross

Paul Gross
Paul Michael Gross (s. 30. huhtikuuta 1959 Calgary) on kanadalainen näyttelijä. Hän esitti sarjassa Chicagon ratsupoliisi kohteliasta ja lähes ylimaallisia kykyjä omaavaa kanadalaista ratsupoliisia nimeltä Benton Fraser kaikilla neljällä tuontantokaudella 1994–1998.
Grossin isän nimi oli Bob Gross ja heidän perheensä muutteli paljon paikasta toiseen. Paul Gross on asunut ainakin Yhdysvalloissa, Kanadassa, Englannissa ja Saksassa. 14-vuotiaana Gross esiintyi muutamissa televisiomainoksissa, ja hän opiskeli näyttelemistä Albertan yliopistossa, Edmontonissa.
Paul Gross laulaa ja soittaa kitaraa. Hän toi esiin näitä ominaisuuksiaan myös Chicagon ratsupoliisi -sarjassa. Gross on osallistunut muutamia kertoja Chicagon ratsupoliisi -sarjan käsikirjoitusten tekoon.
Grossilla on kaksi lasta, Jack Gross ja Hannah Gross ja hänen vaimonsa on nimeltään Martha Burns.
Grossin viimeisin isompi projekti on rooli elokuvassa "Men with Brooms" (2002), jossa näytteli myös toinen kanadalainen, Leslie Nielsen.
Gross Voittanut kanadalaisen "Gemini" -palkinnon viisi kertaa ja ollut ehdolla yhteensä kymmenesti.
Aiheesta muualla

Paul Gross Internet Movie Databasessa. (englanniksi)
Naram-Suen

Naram-suen eli Naram-sin voi tarkoittaa seuraavia asioita
1. Naram-sin, Akkadin kuningas n. 2254-2218 eaa.

2. Naram-sin, Assyrain kuningas n. 1830-1815 eaa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Naram-Suen”, voi hakea sivunnimihaulla, laajalla sivunnimihaulla tai tekstihaulla.
Patrick Sharp

| Patrick Sharp |
| --- | --- |

Henkilötiedot
Syntynyt: 27. joulukuuta 1981 (ikä 42) Thunder Bay, Ontario, Kanada
Kansalaisuus:   Kanada
Jääkiekkoilija
Lempinimi:  Sharpie, Sharpy, PSIAVHM, Sharpshooter, Shooter
Pelipaikka:  keskushyökkääjä
Maila:  oikea
Pituus:  185 cm
Paino:  89 kg
Sarja:  NHL
Pelinumero:  10
Pelaajaura
Pääsarjaura:  2002–2018
Seurat:  Philadelphia Flyers (NHL)   Philadelphia Phantoms (AHL)   Dallas Stars (NHL)  Chicago Blackhawks (NHL)
NHL-varaus:  95. varaus, 2001 Philadelphia Flyers
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Kanada 2008 | jääkiekko |  |
| Stanley Cup  |
| --- | --- | --- |
|  | Chicago Blackhawks | 2010  |
|  | Chicago Blackhawks | 2013  |
|  | Chicago Blackhawks | 2015  |
Patrick Sharp (s. 27. joulukuuta 1981 Thunder Bay, Ontario) on kanadalainen ammattilaisuransa lopettanut jääkiekkohyökkääjä. Hän on voittanut kolmesti Stanley Cupin Chicagossa vuosina 2010, 2013 ja 2015. Maajoukkueesta Sharpilla on kaksi arvokisamitalia, olympiakulta Sotšista 2014 ja hopeamitali Kanadan MM-kisoista vuodelta 2008. Sharp oli kaudella 2007–2008 Chicagon toiseksi paras pistemies yhdysvaltalaisen tulokkaan Patrick Kanen jälkeen. Sharp on edustanut NHL:ssä Chicago Blackhawksin lisäksi Philadelphia Flyersia ja Dallas Starsia. AHL:ssä hän on edustanut Philadelphia Phantomsia.
Aiheesta muualla

Kuvia tai muita tiedostoja aiheesta Patrick Sharp Wikimedia Commonsissa
Kanadan joukkue – Jääkiekon MM-kilpailut 2012
2 Keith |
3 Phaneuf (A) |
4 Bouwmeester |
5 Schenn |
7 Russell |
9 Kane |
10 Perry |
14 Eberle |
15 Getzlaf (C) |
16 Ladd |
20 Tavares |
22 Quincey |
24 Benn |
26 Purcell |
27 Murray |
30 Ward |
31 Hackett |
33 Methot |
37 O'Reilly |
40 Dubnyk |
41 Burrows |
44 Vlasic |
53 Skinner |
81 Sharp (A) |
93 Nugent-Hopkins |
Valmentaja Sutter
Nakheel Tower

| Nakheel Tower |
| --- | --- |

Tiedot
Sijainti:  Dubai, Arabiemiraatit
Rakennettu:  Aloitus mahdollisesti tammikuu 2010
Arvioitu valmistumispäivämäärä:  Avoin
Käyttötarkoitus:  monikäyttö
Tila:  rakenteilla
Yritykset
Arkkitehti:  Woods Bagot
Insinööri:  WSP Cantor Seinuk
Urakoitsija:  Nakheel Properties
Kehittäjä:  Al Nakheel
Tekniset tiedot
Kerroksia:  228
Kerrospinta-ala:  6 535 m²
Hissien määrä:  150
Korkeus
Antenni:  1 400 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nakheel Tower on Dubaihin Arabiemiraatteihin suunnitteilla oleva pilvenpiirtäjä. Suunnitelmien mukaan se olisi valmistuessaan 1 400 metrin korkuinen ja siten maailman korkein rakennus.
Nakheel Tower on nimetty kehittäjänsä mukaan. Rakennusprojektin julkistamisen yhteydessä käytettiin vielä nimeä Al Burj.
Tammikuussa 2009 rakennustyöt keskeytettiin toistaiseksi taloudellisen taantuman vuoksi.
Natalia Vitrenkon blokki "Kansan oppositio"

Natalia Vitrenkon blokki "Kansan oppositio" oli kahden ukrainalainen radikaalivasemmistolaisen puolueen muodostama koalitio Ukrainan vuoden 2006 parlamenttivaaleihin. Lista sai 2,93 % äänistä ja jäi alle äänikynnyksen.
Jäseninä olivat:
Ukrainan edistyksellinen sosialistinen puolue
Rus
Myllykonsti

MyllyKONSTi eli Noormarkun Taide- ja kulttuuriyhdistys Myllykonsti ry on vuonna 2007 rekisteröity kuvataiteilijoista koostuva taideyhdistys. MyllyKONSTi järjestää jäsenten taidenäyttelyitä Noormarkussa ja ulkopaikkakunnilla.
MyllyKONSTIN nimi juontaa yhdistyksen taidenäyttelyiden pitopaikasta Myllykartanosta, joka sijaitsee Noormarkunjoen Myllykosken vieressä.
Kuvataiteilija Anja Karkku-Hohti on yhdistyksen kunniapuheenjohtaja.
Paraurheilun kunniagalleria

Paraurheilun kunniagalleria on Suomen Paralympiakomitean perustama kunniagalleria menestyneille vammaisurheilijoille ja vammaisurheilua edistäneille henkilöile. Ensimmäiset jäset julkistettiin kansainvälisenä vammaisten päivänä 3. joulukuuta 2020.
Jäsenet

| Nimi | Valintavuosi |
| --- | --- |
Sandström, AlvarAlvar Sandström: 2020
Karvinen, ArvoArvo Karvinen: 2020
Kangas-Virtanen, EijaEija Kangas-Virtanen: 2020
Vass, IlkkaIlkka Vass: 2020
Puputti, VeikkoVeikko Puputti: 2020
Sankilampi, PerttiPertti Sankilampi: 2020
Kujala, PekkaPekka Kujala: 2020
Pennanen, KirstiKirsti Pennanen: 2020
Grip, JoukoJouko Grip: 2020
Kari, TanjaTanja Kari: 2020
Launonen, MattiMatti Launonen: 2022
Jauhiainen, HarriHarri Jauhiainen: 2022
Pelkonen, TarjaTarja Pelkonen: 2022
Joki-Erkkilä, KariKari Joki-Erkkilä: 2022
Tuikkanen, KaijaKaija Tuikkanen: 2022
Penguin Books

| Penguin Books |
| --- | --- |
 Penguin Booksin logo vuodesta 2003 alkaen.
Perustettu:  1935
Perustaja:  Allen Lane
Kotipaikka:  City of Westminster, Lontoo
Toimiala:  kirjankustannus
Emoyhtiö:  Penguin Random House (vuodesta 2013)
Kotisivu:  www.penguin.co.uk
Infobox OKNimi-testi OK: 
Penguin Books on brittiläinen kirjankustantamo, jonka perusti Sir Allen Lane vuonna 1935. Penguin mullisti kirjamarkkinat 1930-luvulla korkeatasoisilla mutta edullisilla pehmeäkantisilla taskukirjoillaan, joita myytiin kuuden pennyn kappalehintaan. Penguinin politiikkaa, taidetta ja tiedettä käsittelevät kirjat vaikuttivat julkiseen keskusteluun Isossa-Britanniassa, ja niillä oli ainakin brittikonservatiivien mukaan vaikutusta Työväenpuolueen vaalivoittoon vuoden 1945 parlamenttivaaleissa.
Nykyään Penguin Books on Penguin Random Housen tavaramerkki ja Penguin Groupin brittiläinen osa.
Aiheesta muualla

Kuvia tai muita tiedostoja aiheesta Penguin Books Wikimedia Commonsissa
Pelimannin jäähyväiset

| Pelimannin jäähyväiset Eino Valtanen |
| --- | --- | --- |

Studioalbumin tiedot
 Julkaistu: 1976
 Formaatti: LP
 Tyylilaji: iskelmä
 Levy-yhtiö: Anuco
Eino Valtasen muut julkaisut
|   | Pelimannin jäähyväiset 1976 | Hei Eikka, nyt on keikka 1977 |
Pelimannin jäähyväiset on Eino Valtasen esikoisalbumi vuodelta 1976. Häntä säestää levyllä Olli Leppäniemen Kulkurit-yhtye. Valtaosa sävellyksistä on Simo Teuvan ja kaikki sovitukset Vesa Tuomen.
Toivo Honkosen kirjoittama nimikappale ”Pelimannin jäähyväiset” voitti Sata-Häme Soi -tapahtumassa 1975 järjestetyn valssikilpailun.
Helsingin Sanomien Lauri Karvonen piti albumia näytteenä keikkailevan lavayhtyeen konstailemattomasta soinnista ja ohjelmistosta: ”Valtasen laulu ei ole sliipattua mutta se edustaa hyvin tyypillistä maaseudun tanssilavojen laulusolistin tyyliä.”